**ANNEX 15**

**Model oferta TÈCNICA**

**Model d'oferta tècnica del sobre 2 bis**

L'oferta tècnica del **sobre 2 bis** s'haurà de presentar d'acord amb el contingut i indicacions que s'estableixin en els criteris d'adjudicació i el plec de prescripcions tècniques.

El document de l’oferta tècnica del **sobre 2 bis** s’ha de presentar en un ÚNIC ARXIU en format PDF de mida DIN A4 que permeti fer cerques en la totalitat del text del document (no s'admetran en cap cas documents PDF escanejats del paper):

* Els plànols, gràfics, plans de treball, cronogrames i similars podran presentar-se ser en la mida DIN A3, i s’hauran d’incloure en aquest ÚNIC ARXIU en format PDF.
* Les fotografies s’hauran d’incloure en aquest ÚNIC ARXIU en format PDF.

El document d’oferta tècnica del **sobre 2 bis** es podrà complementar amb els documents següents:

* Catàlegs: s’hauran de presentar en format PDF que permeti fer cerques en la totalitat del text del document i no s'admetran en cap cas documents PDF escanejats del paper.
* Documents acreditatius emesos per tercers (títols, certificats d’acreditació etc.): s’hauran de presentar en format PDF, només s’admetran escanejats del paper en aquells casos que no estiguin disponibles en format electrònic.
* Si s’escau, documents en format DWG.

**L’incompliment de qualsevol de les indicacions de format o contingut de presentació d’ofertes establertes en els plecs d’aquesta licitació podrà ser motiu suficient per a la NO VALORACIÓ total o parcial de l’oferta presentada.**

**Oferta tècnica del sobre 2**

Per a la realització de l'oferta del **sobre 2**, els licitadors hauran de presentar obligatòriament el model disponible en full de càlcul editable en l'eina del Sobre Digital i en l'apartat "Documentació" de la pestanya "Anunci de licitació" del perfil del contractant d'aquest expedient), d’acord amb els requeriments següents:

1. Caldrà presentar l'oferta en el format de full de càlcul facilitat
2. No es pot alterar l'estructura del full de càlcul facilitat

**L'incompliment de qualsevol d’aquests requisits comportarà l'exclusió de la licitació quan afecti a elements substancials i/o materials de l'oferta de manera que no permeti determinar el contingut material de l’oferta i/o valorar-la d'acord amb els criteris d'adjudicació.**

En cas que en els sobres 1 o 2 bis s’aportin catàlegs, fitxes de product data o documents similars que puguin contenir informació relativa als aspectes a valorar en el sobre 2, serà motiu d’exclusió de la licitació. **En cas d’incloure en els sobres 1 o 2 bis catàlegs, fitxes de product data o documents similars, caldrà eliminar-ne la informació que sigui valorable amb els criteris de valoració objectius del sobre 2, en cas contrari, serà motiu d’exclusió de la licitació**.